CONSILIUL LOCAL AL  MUNICIPIULUI  CRAIOVA





HOTĂRÂREA NR. 123
   
Consiliul Local al Municipiului Craiova întrunit în şedinţa ordinară din  data de 26.02.2009;

Având în vedere raportul nr.22886/2009 întocmit de Direcţia Patrimoniu prin care se propune aprobarea listei privind stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Craiova, în anul 2009 şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;


În conformitate cu prevederile Hotărârii Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe, modificată şi completată de Legea nr. 89/2008 şi Legii locuinţei nr. 114/1996;


Potrivit Hotărârii Consiliului Local al Municipiului Craiova nr.99/2004, modificată prin Hotărârea Consiliului Local al Municipiului Craiova nr.130/2006, Hotărârii Consiliului Local al Municipiului Craiova nr.405/2006 şi nr.115/2007;

În temeiul art.36 alin.2 lit.d coroborat cu alin.6 lit.a pct. 5, 17, art.45 alin.3 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.l.   Se aprobă lista privind  stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Craiova, în anul 2009, prevăzută în anexa care face parte integrantă din prezenta hotărâre.

Art.2. Lista de priorităţi va fi dată publicităţii prin afişare la sediul Primăriei Municipiului Craiova.

Art.3.  Împotriva listelor de priorităţi se poate face contestaţie în termen de 7 zile de la afişarea listelor, potrivit prevederilor Hotărârii Guvernului nr.962/2001 cu modificările şi completările ulterioare, privind aprobarea Normelor metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe.

Art.4 Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile  prezentei hotărâri

